ตลาดหุ้นปิดบวก 6.52 จุด
ดัชนีหุ้นวันที่ 21 ก.ค. ปิดที่ระดับสูงสุดของวัน 830.93 จุด เพิ่มขึ้น 6.52 จุด หรือ 0.79 % และแตะระดับต่ำสุดที่ 821.49 จุด มูลค่าการซื้อขาย 31,919.10 ล้านบาท
21 ก.ค. 2553

ดัชนีหุ้นวันที่ 21 ก.ค. ปิดที่ระดับสูงสุดของวัน 830.93 จุด เพิ่มขึ้น 6.52 จุด หรือ 0.79 % และแตะระดับต่ำสุดที่ 821.49 จุด มูลค่าการซื้อขาย 31,919.10 ล้านบาท 
นายสมชาย เอนกทวีผล ผู้อำนวยการฝ่ายวิเคราะห์ บล.ฟินันเซียไซรัส เปิดเผยว่า วันนี้ดัชนีหุ้นไทยเคลื่อนไหวไปในระดับและทิศทางดียวกันภูมิภาคที่ได้อานิสงส์จากตลาดหุ้นดาวน์โจนส์เป็นบวก รวมทั้งช่วงบ่ายตลาดหุ้นยุโรปเปิดก็ขานรับข่าวดีที่ บริษัท แอปเปิลและเฟี๊ยต ของสหรัฐประกาศผลประกอบการออกมาดีกว่าที่คาดไว้ จึงส่งผลจิตวิทยาเชิงบวกเพิ่มขึ้น
แต่อย่างไรก็ตาม การเคลื่อนไหวของดัชนีวันพรุ่งนี้ (22 ก.ค.) คาดว่าจะเคลื่อนไหวอยู่ทั้งในแดบลบและแดนบวก แต่ทิศทางอาจเป็นขาลงมากกว่า เพราะใกล้ถึงวันที่จะประกาศผลทดสอบวิกฤตของสถาบันการเงินโซนยุโรปในคืนวันศุกร์ที่จะถึงนี้ ทำให้นักลงทุนชะลอการลงทุนก่อนโดยมองกรอบดัชนีพรุ่งนี้อยู่ที่ 820-840 จุด
หลักทรัพย์ที่มูลค่าการซื้อขายสูงสุด 5 อันดับ ได้แก่CPF         มูลค่าการซื้อขาย 2,013 ล้านบาท  ปิดที่ 24.10 บาท เพิ่มขึ้น 0.80 บาท (+3.43%) TRUE       มูลค่าการซื้อขาย 1,699 ล้านบาท ปิดที่ 3.76 บาท เพิ่มขึ้น0.40 บาท (+11.90%)BBL         มูลค่าการซื้อขาย 1,383 ล้านบาท ปิดที่ 136.00 บาท เพิ่มขึ้น 3.50 บาท (+2.64%)TMB         มูลค่าการซื้อขาย 1,173 ล้านบาท ปิดที่ 2.08 บาท เพิ่มขึ้น 0.04 บาท (+1.96%)QH           มูลค่าการซื้อขาย 1,033 ล้านบาท ปิดที่ 2.36 บาท เพิ่มขึ้น 0.14 บาท (+6.31%)